CELEX: 62016CN0554
Language: et
Date: 2016-10-31 00:00:00
Title: Kohtuasi C-554/16: Eelotsusetaotlus, mille on esitanud Verwaltungsgerichtshof (Austria kõrgeim halduskohus) (Austria) 31. oktoobril 2016 – EP Agrarhandel GmbH versus Bundesminister für Land-, Forst-, Umwelt und Wasserwirtschaft

13.2.2017   
            
            
               ET
            
            
               Euroopa Liidu Teataja
            
            
               C 46/12
            
         Eelotsusetaotlus, mille on esitanud Verwaltungsgerichtshof (Austria kõrgeim halduskohus) (Austria) 31. oktoobril 2016 – EP Agrarhandel GmbH versus Bundesminister für Land-, Forst-, Umwelt und Wasserwirtschaft
   (Kohtuasi C-554/16)
   (2017/C 046/15)
   Kohtumenetluse keel: saksa
   
      Eelotsusetaotluse esitanud kohus
   
   Verwaltungsgerichtshof
   
      Põhikohtuasja pooled
   
   
      Kassatsioonkaebuse esitaja: EP Agrarhandel GmbH
   
      Vastustaja kassatsioonimenetluses: Bundesminister für Land-, Forst-, Umwelt und Wasserwirtschaft
   
      Eelotsuse küsimused
   
   
               1.
            
            
               Kas komisjoni 20. augusti 2001. aasta otsuse 2001/672/EÜ, millega kehtestatakse erieeskirjad, mida kohaldatakse suveperioodil mägipiirkondades karjatatavate veiste liikumise suhtes (1) (edaspidi „komisjoni otsus“), mida on muudetud komisjoni 25. mai 2010. aasta otsusega 2010/300/EL (2), artikli 2 lõikega 4 on vastuolus sellised liikmesriigi õigusnormid nagu Bundesminister für Land- und Forstwirtschaft, Umwelt und Wasserwirtschaft’i (liidu põllu- ja metsamajandus-, keskkonna- ja veemajandusminister) määruse veiste identifitseerimise ja registreerimise kohta (Rinderkennzeichnungs-Verordnung 2008; BGBl II, nr 201/2008) § 6 lõige 6, mille kohaselt on kõikidest nimetatud sättega hõlmatud tähtaegadest – seega ka suveperioodil veiste karjamaale viimisest teatamise tähtaegadest – kinnipidamise hindamisel määrava tähtsusega asjaomase teatise saabumise kuupäev?
            
         
               2.
            
            
               Kuidas mõjutab nõukogu 19. jaanuari 2009. aasta määruse (EÜ) nr 73/2009, millega kehtestatakse ühise põllumajanduspoliitika raames põllumajandustootjate suhtes kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks, muudetakse määruseid (EÜ) nr 1290/2005, (EÜ) nr 247/2006, (EÜ) nr 378/2007 ning tunnistatakse kehtetuks määrus (EÜ) nr 1782/2003 (3), artikli 117 teine lõik selliste veiste toetuskõlblikkust, kelle puhul teatati suveperioodil karjamaale viimisest komisjoni otsuse artikli 2 lõike 4 tähenduses hilinenult?
            
         
               3.
            
            
               Kas juhul, kui suveperioodil karjamaale viimisest hilinenud teatamine vastavalt määruse nr 73/2009 artikli 117 teisele lõikele ei too kaasa toetuskõlblikkuse minetamist, tuleb hilinenud teatamise tõttu määrata karistusi?
            
         
      (1)  EÜT L 235, lk 23; ELT eriväljaanne 3/33, lk 341.
   
      (2)  ELT L 127, lk 19.
   
      (3)  ELT L 30, lk 16; ELT eriväljaanne 3/40, lk 269.